ATSAKYMAI Į RINKOS KONSULTACIJOS METU GAUTUS KLAUSIMUS
DĖL MOKSLO PASKIRTIES PASTATO (PROGIMNAZIJOS) BENDORIŲ G. 43, VILNIUJE ATVIRO ARCHITEKTŪRINIO PROJEKTO KONKURSO 

	Eil.
Nr.
	Klausimas
	Tiekėjų atsakymas / pastabos
	Perkančiosios organizacijos atsakymas

	1. 
	-
	Laba diena, teikiame siūlymą dėl rinkos konsultacijos ID 9590110 - progimnazijos Bendorių g. 43, Vilniuje, atviro architektūrinio projekto konkurso dokumentų. Konkurso užduotis nulemia daugiau, negu atrodo: inžinerinės sistemos vėliau derinamos prie to, ką jau nubrėžė architektas. Todėl užduotyje verta įrašyti reikalavimą, kurio joje beveik niekada nebūna - kad dalyvis parodytų, kaip klasė virsta grupės kambariu nekeičiant inžinerinių trasų. Mokykla per dešimt metų klases perdėlioja ne kartą. Jei tai numatyta brėžinyje, vėliau užtenka konfigūracijos, o ne statybos darbų. Antra, verta reikalauti, kad pastatas pats pateiktų ataskaitą apie save: kurios klasės naudojamos rečiausiai ir kuriose oro pritrūksta jau po pirmos pamokos. Tokią ataskaitą dirbtinis intelektas parengia suprantama kalba, todėl mokyklai nereikia nei specialisto, nei atskiro užsakymo. Derėtų numatyti ir tai, kurias sritis tokia sistema valdo savarankiškai, pavyzdžiui, vėdinimą pagal faktinį klasės užimtumą ar atostogų režimą, o kurie sprendimai lieka žmogui. Didžiąją paros dalį mokykla stovi tuščia. Apšvietimas, žaliuzės/užuolaidos, šildymas ir vėdinimas turėtų būti valdomi iš vienos sąsajos ir veikti automatiškai pagal situaciją - pagal tai, ar patalpoje yra žmogus, kokia paros dalis ir kiek dienos šviesos. Ačiū už galimybę pasisakyti.*
	Į siūlymus bus atsižvelgta iš dalies. Konkurso užduotyje jau nustatytas reikalavimas, kad visos ugdymo(si) patalpos ir klasės būtų universalios, t. y. pritaikytos ugdyti 30 mokinių vienu metu, nebent konkrečios patalpos pastaboje nurodyta kitaip. Konkurso dalyviai turi pateikti architektūrinę idėją ir pagrįsti pastato funkcionalumą, racionalumą bei eksploatavimo kokybę. Patalpų transformavimo ir pastato valdymo sprendiniai konkurso stadijoje gali būti pateikiami konceptualiai, o konkretūs inžinerinių sistemų ir automatizavimo reikalavimai bus detalizuojami vėlesniuose projektavimo etapuose, įvertinus poreikį, techninį pagrįstumą ir numatytą biudžetą.

	2. 
	Ar turite pastabų, klausimų techninei informacijai? Ar Pirkimo techninė užduotis projekto parengimui yra pakankamai išsami, konkreti ir aiški, ar joje yra visa informacija, reikalinga tinkamam pasiūlymo parengimui bei deklaruojamų tikslų pasiekimui? Prašome pateikti argumentuotas pastabas/klausimus.
	Siūlome patikslinti konkurso užduoties sąlygose pateiktą reikalavimą: „5.2.1.ARCHITEKTŪROS KOKYBĖ Pastato identitetas turi būti siejamas su Tarandės vietos charakteriu, gamtine aplinka ir bendruomenės atpažįstamais simboliais“, atsisakant nuorodos į „bendruomenės atpažįstamus simbolius“ arba sukonkretinant šio kriterijaus vertinimo ribas. 1. Kūrybinės laisvės ir architektūrinės raiškos ribojimas: Architektūrinis konkursas yra skirtas rasti geriausią erdvinį, funkcinį ir estetinį sprendinį, kuris remiasi profesine analize, urbanistiniu kontekstu, šiuolaikiniais ugdymo tendencijų bei tvarumo reikalavimais. Perteklinis orientavimasis į subjektyviai traktuojamus „bendruomenės simbolius“ gali nepagrįstai apriboti architektų kūrybinę laisvę ir nustumti į antrą planą geriausius funkcinius bei techninius pastato sprendimus. 2. Vertinimo subjektyvumas: Reikalavimai, susiję su identitetu ar simbolika, yra sunkiai pamatuojami ir objektyviai vertinami. Skirtingi vertinimo komisijos nariai ir pati bendruomenė tuos pačius simbolius ar jų interpretaciją gali suprasti kardinaliai skirtingai, o tai didina procedūrinio neapibrėžtumo riziką. 3. Kontekstualumo užtikrinimas: Suprantame ir vertiname vietos bendruomenės įsitraukimą bei ryšį su Tarandės gyvenviete, kurio ištakas galima rasti Vilniaus vystymo kompanijos organizuotų kūrybinių dirbtuvių medžiagoje. Tačiau siūlome architektūrinius sprendimus susieti su objektyviais teritorijos rodikliais: kraštovaizdžio ir gamtinės aplinkos kontekstu, masteliu, urbanistine struktūra bei darnios plėtros principais. Toks pagrindimas natūraliai atliepia vietos tapatybę be rizikos nukrypti į tiesmukišką ar perkrautą simbolizmą.

	Pateikiamas paaiškinimas.
1. Dėl kūrybinės laisvės: reikalavimas nėra skirtas tiesioginiam bendruomenės simbolių atkartojimui ar architektūrinės raiškos ribojimui. Tarandės vietos tapatumas gali būti perteikiamas architektūrinėmis, kraštovaizdžio ar meninėmis interpretacijomis, susietomis su vietos charakteriu ir gamtine aplinka. 
2. Dėl vertinimo subjektyvumo: reikalavimas nėra skirtas konkrečių simbolių ar jų interpretacijų vertinimui. Vietos tapatumas ir bendruomenės pasiūlyti motyvai nurodomi kaip galimas architektūrinės idėjos įkvėpimo šaltinis, o projektiniai pasiūlymai vertinami pagal konkurso dokumentuose nustatytus architektūros kokybės kriterijus: architektūrinę idėją, vientisumą, estetiškumą, funkcionalumą, racionalumą ir kitus numatytus aspektus
3. Dėl kontekstualumo: vertinant sprendinius bus atsižvelgiama į jų ryšį su teritorijos kraštovaizdžiu, gamtine aplinka, užstatymo masteliu ir urbanistiniu kontekstu. Atsižvelgiant į tai, nuostata dėl Tarandės vietos tapatumo paliekama, patikslinant jos interpretavimo ribas konkurso užduotyje.


*Tiekėjo siūlymas gautas ne pagal Perkančiosios organizacijos pateiktą klausimyną, t.y. laisva forma.

Eil.   Nr.  Klausimas  Tiekėjų atsakymas / pastabos  Perkančiosios   organizacijos atsakymas  

1.     Laba diena, teikiame siūlymą dėl rinkos konsultacijos  ID 9590110  -   progimnazijos Bendorių g. 43, Vilniuje,  atviro architektūrinio projekto konkurso dokumentų.  Konkurso užduotis nulemia daugiau, negu atrodo:  inžinerinės sistemos vėliau derinamos prie to, ką   jau  nubrėžė architektas. Todėl užduotyje verta įrašyti  reikalavimą, kurio joje beveik niekada nebūna  -   kad  dalyvis parodytų, kaip klasė virsta grupės kambariu  nekeičiant inžinerinių trasų. Mokykla per dešimt metų  klases perdėlioja ne kartą. Jei tai numaty ta brėžinyje,  vėliau užtenka konfigūracijos, o ne statybos darbų.  Antra, verta reikalauti, kad pastatas pats pateiktų  ataskaitą apie save: kurios klasės naudojamos  rečiausiai ir kuriose oro pritrūksta jau po pirmos  pamokos. Tokią ataskaitą dirbtinis intele ktas  parengia suprantama kalba, todėl mokyklai nereikia  nei specialisto, nei atskiro užsakymo. Derėtų  numatyti ir tai, kurias sritis tokia sistema valdo  savarankiškai, pavyzdžiui, vėdinimą pagal faktinį  klasės užimtumą ar atostogų režimą, o kurie  sprendima i lieka žmogui. Didžiąją paros dalį mokykla  stovi tuščia. Apšvietimas, žaliuzės/užuolaidos,  šildymas ir vėdinimas turėtų būti valdomi iš vienos  sąsajos ir veikti automatiškai pagal situaciją  -   pagal  tai, ar patalpoje yra žmogus, kokia paros dalis ir kiek  d ienos šviesos. Ačiū už galimybę pasisakyti *     

2.     Ką verta įrašyti į konkurso užduotį .   Konkurso užduotis nulemia daugiau, negu atrodo:  inžinerinės sistemos vėliau derinamos prie to, ką jau  nubrėžė architektas. Todėl užduotyje verta įrašyti  reikalavimą, kurio joje beveik niekada neb ū   na  -   kad  dalyvis parodytų, kaip klasė virsta grupės kambar iu  nekeičiant inžinerinių trasų. Mokykla per dešimt metų  klases perdėlioja ne kartą. Jei tai numatyta brėžinyje,  vėliau užtenka konfig ū   racijos, o ne statybos darbų *   

